Unanenn steredoniel

Er steredoniezh e reer unanenn steredoniel (berraet dre au, astronomical unit, hervez erbedadenn 5 diviz B2 an International Astronomical Union (IAU) e 2012  ha hini ar Bureau International des Poids et Mesures (BIPM) e 2019   ;  AU  a gaver ivez.) eus un unanenn hed kevatal da  ± 3 metr.

Dre vras e lakaer 1 unanenn steredoniel da gevatal d'an hed etre an Douar hag an Heol, da lavaret eo e-tro da 150 milion a gilometroù ha da 8 munutenn da dizh ar gouloù er goullo ( metr dre eilenn).

Termenadur
Divizet e oa bet termenadur an unanenn steredoniel e-kerzh XVI Kendalc'h an IAU e Grenoble e 1976, ha resisaet eo bet e 2012 gant an XXVIII Kendalc'h e Beijing.
E 1976
"Unanenn steredoniel" (A) a raed eus an hed e koskoriad an Heol ma talvez astalenn gerc'hellel Gauss (k) kement ha  mar greer gant unanennoù an IAU evit an hedoù, tolz an Heol (1,9885 × 1030 kg) ha pad un devezh (86 400 s). Neuze, 1 A =  metr  .
Adalek 2012
1 au =  ± 3 metr, eleze 8 munutenn ha 19 eilenn da dizh ar gouloù er goullo.

Implij
Implijet e vez an unanenn steredoniel evit muzuliañ an hed etre ar planedennoù a zo e koskoriad an Heol. Re vihan eo avat evit muzuliañ ar pellder etre ar steredennoù : ar parsec (pc) eo an unanenn a implijer en degouezh-se : 1 pc =  /  au = 206 264,80624709635656598954519745 au = 30 856 775 814 913 673 metr.

 Daveoù 

Rummad:Steredoniezh
Rummad:Unanennoù steredoniezh
Rummad:Unanennoù hirder